Source: http://blog.euramis.ro/2016/02/12/legii-nr-3492002-pentru-prevenirea-si-combaterea-efectelor-consumului-produselor-din-tutun/
Timestamp: 2017-05-25 14:27:23+00:00

Document:
Modificarea şi completarea Legii nr. 349/2002 pentru prevenirea şi combaterea efectelor consumului produselor din tutun - Euramis Blog
Modificarea şi completarea Legii nr. 349/2002 pentru prevenirea şi combaterea efectelor consumului produselor din tutun	LEGE nr. 15 din 29 ianuarie 2016 privind modificarea şi completarea Legii nr. 349/2002 pentru prevenirea şi combaterea efectelor consumului produselor din tutun
Prezentele completări și modificări sunt de interes pentru activitățile de prevenire și protecție (protecția muncii) și situații de urgență (PSI) desfășurate în intreprinderi, indiferent de forma de proprietate. Structurile interne din intreprinderi care activează în acest domeniu (protecția muncii și PSI) trebuie să ia măsuri adecvate de conformare cu legislația modificată și completată. Exemple de măsuri: actualizări planuri de prevenire și protecție, amenajări speciale pentru locuri de fumat, semnalizări suplimentare ale interdicției de fumat, măsuri suplimentare PSI, modificare acte interne de management, decizii, instrucțiuni, proceduri, tematici de instruire a personalului și conformare cu noile reglementări.
“Art. 1. – Prezenta lege stabileşte unele măsuri privind prevenirea şi combaterea consumului produselor din tutun, prin interzicerea completă a fumatului în toate spaţiile publice închise, în spaţiile închise de la locul de muncă şi în locurile de joacă pentru copii, prin inscripţionarea pachetelor cu produse din tutun, prin desfăşurarea de campanii de informare şi educare a populaţiei, informarea consumatorilor cu privire la produsele din tutun pe care urmează să le achiziţioneze, prin indicarea în produsele finale a conţinutului de gudron, nicotină şi monoxid de carbon, prin unele măsuri privind utilizarea ingredientelor pentru produsele din tutun, având ca scop protejarea sănătăţii persoanelor fumătoare şi nefumătoare de efectele dăunătoare ale fumatului, prevenirea răspândirii fumatului în rândul minorilor şi asigurarea unui nivel adecvat al calităţii vieţii populaţiei din România.”
2. La articolul 2, după litera i) se introduce o nouă literă, litera i^1), cu următorul cuprins:
“i^1) ţigaretă electronică se înţelege un produs care poate fi folosit pentru consumul de vapori care conţin nicotină prin intermediul unui muştiuc sau orice componentă a acestui produs, inclusiv un cartuş, un rezervor şi dispozitivul fără cartuş sau rezervor;”.
“m) spaţiu public închis se înţelege orice spaţiu accesibil publicului sau destinat utilizării colective, indiferent de forma de proprietate ori de dreptul de acces, care are un acoperiş, plafon sau tavan şi care este delimitat de cel puţin doi pereţi, indiferent de natura acestora sau de caracterul temporar sau permanent;
4. La articolul 2, după litera n) se introduc două noi litere, literele n^1) şi n^2), cu următorul cuprins:
“n^1) mijloc de transport în comun se înţelege orice vehicul utilizat pentru transportul contra cost al persoanelor;
n^2) loc de joacă pentru copii se înţelege orice spaţiu închis sau în aer liber, destinat utilizării de către copii;“.
5. La articolul 3, alineatele (1) şi (1^1) se modifică şi vor avea următorul cuprins:
“Art. 3. – (1) Se interzice fumatul în toate spaţiile publice închise, spaţiile închise de la locul de muncă, mijloacele de transport în comun, locurile de joacă pentru copii. De la prezentele prevederi fac excepţie celulele pentru deţinuţi din penitenciarele de maximă siguranţă.
6. La articolul 3, după alineatul (1^1) se introduce un nou alineat, alineatul (1^2), cu următorul cuprins:
“(1^2) În spaţiile prevăzute la art. 2 lit. n^1) este interzisă inclusiv utilizarea ţigaretei electronice.”
“(2) Fumatul este permis numai în camere special amenajate, exclusiv în zona de tranzit a aeroporturilor internaţionale, cu respectarea următoarelor condiţii:
8. La articolul 3, alineatele (2^1), (3), (4) şi (4^1) se abrogă.
“(5) Se interzice vânzarea la bucată a ţigaretelor, ţigărilor de foi şi cigarillos.”
10. La articolul 3, alineatul (7^1) se modifică şi va avea următorul cuprins:
“(7^1) Se interzice comercializarea produselor din tutun în unităţile sanitare şi cele de învăţământ, de stat şi private.”
11. Articolul 5 se modifică şi va avea următorul cuprins:
“Art. 5. – Persoanele responsabile din instituţiile şi unităţile care administrează spaţiile menţionate la art. 2 lit. m), n), n^1) şi n^2) vor elabora şi vor pune în aplicare regulamente interne pentru aplicarea art. 3 alin. (1) şi (1^1), inclusiv prin prevederea încălcării ca abatere disciplinară gravă şi marcarea spaţiilor menţionate cu indicatoare prin care să se indice «Fumatul interzis» şi folosirea simbolului internaţional, respectiv ţigareta barată de o linie transversală.“
“Art. 9. – În vederea difuzării de materiale promoţionale de prevenire şi combatere a consumului produselor din tutun, posturile de radio şi de televiziune pun la dispoziţie un spaţiu de emisie de minimum 30 de minute săptămânal, pentru Ministerul Educaţiei Naţionale şi Cercetării Ştiinţifice, Ministerul Sănătăţii, Ministerul Tineretului şi Sportului şi organizaţiile nonguvernamentale independente de industria tutunului şi care au ca obiectiv al activităţilor reducerea consumului de tutun, în condiţiile prevăzute la art. 44 alin. (1) din Legea nr. 95/2006 privind reforma în domeniul sănătăţii, republicată, cu modificările şi completările ulterioare.”
13. La articolul 10, literele a) şi b) se modifică şi vor avea următorul cuprins:
“a) nerespectarea de către persoanele fizice a prevederilor art. 3 alin. (1) şi (1^1) se sancţionează cu amendă contravenţională de la 100 lei la 500 lei;
b) nerespectarea de către persoanele juridice a prevederilor art. 3 alin. (1), (1^1), (5), (5^2), (6), (6^1), (7^1) şi ale art. 4 alin. (2) se sancţionează cu amendă contravenţională de 5.000 lei la prima abatere, cu amendă contravenţională de 10.000 lei şi cu sancţiunea complementară de suspendare a activităţii până la remedierea situaţiei care a dus la suspendarea activităţii la a doua abatere; săvârşirea unei noi contravenţii la această lege se sancţionează cu amendă contravenţională de 15.000 lei şi cu sancţiunea complementară de închidere a unităţii.“
“Art. 11. – Sancţiunile prevăzute la art. 10 lit. c) şi d) se aplică persoanelor juridice.”
16. Articolul 14^1 se modifică şi va avea următorul cuprins:
“Art. 14^1. – Constatarea contravenţiilor şi aplicarea sancţiunilor se fac de către persoane împuternicite în acest sens de către Ministerul Sănătăţii şi Autoritatea Naţională pentru Protecţia Consumatorului, cu excepţia prevederilor art. 10 lit. a), b) şi c), unde constatarea contravenţiilor şi aplicarea sancţiunilor se fac de către reprezentanţi ai poliţiei locale sau ai Ministerului Afacerilor Interne.”
Prezenta lege intră în vigoare în termen de 45 de zile de la data publicării în Monitorul Oficial al României, Partea I.
Legea nr. 349/2002 pentru prevenirea şi combaterea efectelor consumului produselor din tutun, publicată în Monitorul Oficial al României, Partea I, nr. 435 din 21 iunie 2002, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Bucureşti, 29 ianuarie 2016.
Citeste si... Impactul si costurile accidentelor de munca pentru IMM-uri	Author euramisPosted on February 12, 2016Categories UncategorizedTags protectia muncii, Securitatea muncii	Leave a Reply Cancel reply	Your email address will not be published. Required fields are marked *Comment Name * Email * Website Post navigation
Previous Previous post: Informaţii privind siguranţa la volanNext Next post: Promovarea sanatatii psihice la locul de munca

References: articolul 2
 articolul 2
 articolul 3
 articolul 3
 articolul 3
 articolul 3
 Articolul 5
 articolul 10
 Articolul 14